
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 851 

7 Απριλίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός προθεσμιών για το διορισμό μελών εφο¬ 
ρευτικών επιτροπών των εκλογικών τμημάτων 


στις εκλογές για την ανάδειξη των μελών του 
Ευρωπαϊκού Κοινοβουλίου της 24ης Μάίου 2014, 
που θα διεξαχθούν στο έδαφος των λοιπών κρα¬ 
τών μελών της Ευρωπαϊκής Ένωσης κ.λπ.». 1 

Ρύθμιση θεμάτων τάξης και ασφάλειας κατά τις Πε¬ 
ριφερειακές και Δημοτικές εκλογές, καθώς και 
κατά τις εκλογές για την ανάδειξη μελών του Ευ¬ 
ρωπαϊκού Κοινοβουλίου και άλλες διατάξεις. 2 


ΑΠΟΦΑΣΕΙ Σ 

Αριθμ. 13704 (1) 


Καθορισμός προθεσμιών για το διορισμό μελών εφο¬ 
ρευτικών επιτροπών των εκλογικών τμημάτων στις 
εκλογές για την ανάδειξη των μελών του Ευρωπαϊ¬ 
κού Κοινοβουλίου της 24ης Μάίου 2014, που θα διε¬ 
ξαχθούν στο έδαφος των λοιπών κρατών μελών της 
Ευρωπαϊκής Ένωσης κ.λπ.». 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΣΩΤΕΡΙΚΩΝ 

Έχοντας υπόψη 

1. Τις διατάξεις: 

α. Του άρθρου 4 παρ. 10 του ν. 1427/1984 «Άσκηση του 
εκλογικού δικαιώματος κατά τις εκλογές του Ευρωπαϊ¬ 
κού Κοινοβουλίου από τουςΈλληνες που διαμένουν στο 
έδαφος των λοιπών κρατών της Ευρωπαϊκής Οικονομι¬ 
κής Κοινότητας» (Α' 40). 

β. Του άρθρου 9 παρ. 1 του ν. 1180/1981 «Περί εκλογής 
αντιπροσώπων εις την Συνέλευσιν των Ευρωπαϊκών Κοι¬ 
νοτήτων (Ευρωπαϊκόν Κοινοβούλιον) και άλλων τινών 
διατάξεων» (Α' 188). 

γ. Του άρθρου 128 του π.δ. 26/2012 «Κωδικοποίηση σ’ 
ενιαίο κείμενο των διατάξεων της νομοθεσίας για την 
εκλογή βουλευτών» (Α' 57). 

δ. Τ ου άρθρου 90 του Κώδικα της νομοθεσίας για την 
Κυβέρνηση και τα Κυβερνητικά όργανα (Π.Δ. 63/2005, Α' 98). 

2. Το γεγονός ότι από την απόφαση αυτή δεν προκύ¬ 
πτει δαπάνη σε βάρος του κρατικού προϋπολογισμού, 
αποφασίζουμε: 


1. Οι αντιπρόσωποι της δικαστικής αρχής και οι ανα¬ 
πληρωτές τους διορίζονται δέκα (10) τουλάχιστον πλή¬ 
ρεις ημέρες πριν από την ημέρα της ψηφοφορίας και 
ειδοποιούνται για τον διορισμό τους από τον Εισαγγε¬ 
λέα του Αρείου Πάγου. 

2. Οι αντιπρόσωποι της δικαστικής αρχής οφείλουν 
να βρίσκονται στον τόπο του διορισμού τους το αργό¬ 
τερο τρεις πλήρεις ημέρες πριν από την ψηφοφορία, 
ειδοποιώντας αμέσως για την άφιξή τους τον επόπτη 
εκλογών και την αρμόδια πρεσβευτική ή προξενική αρχή. 

3. Οι εκλογείς - τακτικά και αναπληρωματικά - μέλη 
των εφορευτικών επιτροπών διορίζονται οκτώ (8) τουλά¬ 
χιστον πλήρεις ημέρες πριν από την ημέρα ψηφοφορίας. 

Η πρεσβευτική ή προξενική αρχή ειδοποιεί αμέσως τα δι¬ 
οριζόμενα τακτικά και αναπληρωματικά μέλη, γνωστοποι¬ 
ώντας τους ταυτόχρονα το εκλογικό τμήμα και κατάστημα 
ψηφοφορίας, στο οποίο και θα πρέπει να παρουσιαστούν, 
μία (1) τουλάχιστον ώρα πριν από την έναρξη της ψηφο¬ 
φορίας για ανάληψη των καθηκόντων τους. 

4. Η κλήρωση των παραπάνω τακτικών και αναπληρω¬ 
ματικών μελών γίνεται δέκα (10) τουλάχιστον πλήρεις 
ημέρες πριν από την ημέρα της ψηφοφορίας. 

Η ημέρα και ώρα της κλήρωσης γνωστοποιείται με 
ανακοίνωση των πρεσβευτικών ή προξενικών αρχών και 
τοιχοκολλείται στα καταστήματα των αρχών αυτών, 
δεκαπέντε (15) τουλάχιστον πλήρεις ημέρες πριν από 
την ημέρα ψηφοφορίας και ανακοινώνεται αυθημερόν με 
τηλεομοιοτυπία ή μήνυμα ηλεκτρονικού ταχυδρομείου 
στη Διεύθυνση Εκλογών του Υπουργείου Εσωτερικών. 

Για την κλήρωση συντάσσεται πρακτικό που υπογρά¬ 
φεται από τον Πρεσβευτή ή τον Πρόξενο και τον κατά 
βαθμό αμέσως επόμενο στην ιεραρχία του προσωπικού 
της Πρεσβείας ή του Προξενείου. 

5. Όλα τα κληρωθέντα μέλη των εφορευτικών επιτρο¬ 
πών ειδοποιούνται για το διορισμό τους τρεις (3) τουλά¬ 
χιστον πλήρεις ημέρες πριν από την ημέρα ψηφοφορίας 
και υποχρεούνται να εκτελούν τα καθήκοντά τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2014 

οι ΥΠΟΥΡΓΟΙ 

ΕΞΩΤΕΡΙΚΩΝ ΕΣΩΤΕΡΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ ΙΩΑΝΝΗΣ ΜΙΧΕΛΑΚΗΣ 












13080 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 1025/15/63-β (2) 

Ρύθμιση θεμάτων τάξης και ασφάλειας κατά τις Περι¬ 
φερειακές και Δημοτικές εκλογές, καθώς και κατά 
τις εκλογές για την ανάδειξη μελών του Ευρωπαϊ¬ 
κού Κοινοβουλίου και άλλες διατάξεις. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις του άρθρου 48 του π.δ. 26/2012 «Κω¬ 
δικοποίηση σ' ενιαίο κείμενο των διατάξεων της νομο¬ 
θεσίας για την εκλογή Βουλευτών» (Α' 57). 

2. Τις διατάξεις του ν. 1180/1981 «Περί εκλογής αντιπρο¬ 
σώπων εις την Συνέλευσιν των Ευρωπαϊκών Κοινοτήτων 
(Ευρωπαϊκόν Κοινοβούλιον) και άλλων τινών διατάξεων» 
(Α' 188). 

3. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης» (Α' 87). 

4. Τις διατάξεις του ν. 3870/2010 «Εκλογικές δαπάνες 
συνδυασμών και υποψηφίων και έλεγχος αυτών, κατά 
τις περιφερειακές και δημοτικές εκλογές» (Α' 138). 

5. Τις διατάξεις του άρθρου 10 παράγραφος 1 του 
ν. 4239/2014 «Δίκαιη ικανοποίηση λόγω υπέρβασης της 
εύλογης διάρκειας της δίκης, στα πολιτικά και ποινικά 
δικαστήρια και στο Ελεγκτικό Συνέδριο και άλλες δι¬ 
ατάξεις» (Α' 43). 

6. Τις διατάξεις του π.δ. 141/1991 «Αρμοδιότητες ορ¬ 
γάνων και υπηρεσιακές ενέργειες του προσωπικού του 
Υπουργείου Δημόσιας Τάξης και θέματα οργάνωσης 
Υπηρεσιών» (Α' 58). 

7. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
όπως κωδικοποιήθηκε με το άρθρο πρώτο του π.δ/τος 
63/2005 (Α' 98). 

8. Τ ις διατάξεις του π.δ. 184/2009 «Σύσταση Υπουργεί¬ 
ου Προστασίας του Πολίτη και καθορισμός των αρμο¬ 
διοτήτων του» (Α' 213). 

9. Τ ις διατάξεις του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα π.δ. 88/2012 (Α' 143), 
94/2012 (Α' 149), 98/2012 (Α' 160), 131/2012 (Α'239) και 
118/2013 (Α' 152). 

10. Τις διατάξεις του π.δ. 65/2011 «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής Δια¬ 
κυβέρνησης στα Υπουργεία α) Εσωτερικών και β) Διοικη¬ 
τικής Μεταρρύθμισης και Ηλεκτρονικής Διακυβέρνησης, 
συγχώνευση των Υπουργείων Οικονομίας, Ανταγωνιστι¬ 
κότητας και Ναυτιλίας και Θαλάσσιων Υποθέσεων, Νήσων 
και Αλιείας στο Υπουργείο Ανάπτυξης, Ανταγωνιστικότη¬ 
τας και Ναυτιλίας και μεταφορά στον Πρωθυπουργό των 
Γενικών Γραμματειών Ενημέρωσης και Επικοινωνίας και 
στο Υπουργείο Παιδείας, Δια Βίου Μάθησης και Θρησκευ¬ 
μάτων της Γενικής Γραμματείας Νέας Γενιάς» (Α' 147). 

11. Την ανάγκη προσαρμογής των μέτρων και διαδι¬ 
κασιών κατά τις περιφερειακές και δημοτικές εκλογές, 
καθώς επίσης και κατά τις εκλογές για την ανάδειξη με¬ 
λών στο Ευρωπαϊκό Κοινοβούλιο, με σκοπό την τήρηση 
της τάξης και την ίση και αντικειμενική μεταχείριση των 
υποψηφίων δημοτικών και περιφερειακών συνδυασμών 
καθώς και των υποψηφίων κομμάτων και συνασπισμών 
συνεργαζόμενων κομμάτων, αντίστοιχα. 


12. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Άδεια ίδρυσης εκλογικών κέντρων 

1. Η ίδρυση εκλογικών κέντρων από τους συνδυασμούς 
κατά τις περιφερειακές και δημοτικές εκλογές, καθώς 
και από τα κόμματα ή συνασπισμούς συνεργαζόμενων 
κομμάτων κατά τις εκλογές για την ανάδειξη μελών 
του Ευρωπαϊκού Κοινοβουλίου, επιτρέπεται κατόπιν 
άδειας της αρμόδιας αστυνομικής αρχής, η οποία χο¬ 
ρηγείται σύμφωνα με τις διατάξεις του άρθρου 136 του 
π.δ. 141/1991 (Α' 58). 

2. Η ίδρυση εκλογικών κέντρων από τους συνδυασμούς 
κατά τη διάρκεια της προεκλογικής περιόδου, για μεν τις 
δημοτικές εκλογές, δεν είναι επιτρεπτή πέραν του ενός 
για κάθε εκλογική περιφέρεια, όπως ορίζεται στο άρθρο 
25 του ν. 3852/2010 (Α' 87), για δε τις περιφερειακές 
εκλογές, πέραν, επίσης του ενός για κάθε εκλογική πε¬ 
ριφέρεια, όπως ορίζεται στο άρθρο 135 του ιδίου ως άνω 
νόμου. Για την Περιφέρεια Νοτίου Αιγαίου ο ανωτέρω 
περιορισμός ισχύει για κάθε νομό, σύμφωνα με τις δια¬ 
τάξεις της παρ. 1 του άρθρου 5 του ν. 3870/2010 (Α' 138). 

Άρθρο 2 

Προϋποθέσεις ίδρυσης 

1. Η άδεια ίδρυσης εκλογικού κέντρου του άρθρου 1 
της παρούσας χορηγείται, κατόπιν αιτήσεως του ενδι¬ 
αφερομένου ή άλλου πληρεξουσίου ατόμου, με βάση 
τη σειρά προτεραιότητας, όπως αυτή καθορίζεται στο 
επόμενο άρθρο, εφόσον ο χώρος για τον οποίο ζητείται 
η άδεια: 

α. Είναι ασφαλής από στατικής απόψεως και υφίστα- 
ται δικαίωμα νόμιμης χρήσης αυτού για τον ανωτέρω 
σκοπό. 

β. Απέχει από άλλο εκλογικό κέντρο, ανάλογα με τον 
πληθυσμό της κάθε πόλης ως ακολούθως: 

(1) Γ ια πόλεις με πληθυσμό άνω των 100.000 κατοίκων 
τουλάχιστον 200 μ. 

(2) Γ ια πόλεις με πληθυσμό άνω των 50.000 κατοίκων 
τουλάχιστον 150 μ. 

(3) Γ ια πόλεις με πληθυσμό άνω των 20.000 κατοίκων 
τουλάχιστον 100 μ. 

(4) Γ ια πόλεις με πληθυσμό κάτω των 20.000 κατοίκων 
τουλάχιστον 50 μ. 

Κατ’ εξαίρεση, σε περιπτώσεις που οι εδαφομορφολο- 
γικές και οικιστικές ιδιαιτερότητες των πολεοδομικών 
συγκροτημάτων δεν επιτρέπουν την τήρηση των ως 
άνω αποστάσεων και δεν προκύπτουν προβλήματα δι¬ 
ατάραξης της δημόσιας τάξης και ασφάλειας, δύναται 
η απόσταση αυτή να μειώνεται, σε καμία δε περίπτωση 
δεν μπορεί να είναι μικρότερη των 30 μέτρων. 

2. Η σχετική αίτηση κατατίθεται αυτοπροσώπως στο 
αρμόδιο αστυνομικό τμήμα από τον εκπρόσωπο του 
συνδυασμού για τις περιφερειακές και δημοτικές εκλο¬ 
γές ή τον εκπρόσωπο κόμματος ή συνασπισμού συνερ- 
γαζόμενων κομμάτων για τις ευρωεκλογές. Στα νησιά 
που δεν εδρεύει αστυνομικό τμήμα, η αίτηση υποβάλ¬ 
λεται στον οικείο αστυνομικό σταθμό. Ο αστυνομικός 
σταθμός ενημερώνει αμέσως το αρμόδιο αστυνομικό 
τμήμα για το χρόνο υποβολής της αίτησης, την οποία 
και υποβάλλει σ' αυτό για τα περαιτέρω. 

3. Με την αίτηση συνυποβάλλονται και τα ακόλουθα 
δικαιολογητικά: 

α. Άδεια κατάληψης κοινόχρηστου χώρου του οικεί¬ 
ου δήμου, εφόσον η άδεια ζητείται για τέτοιο χώρο ή 
ιδιωτικό συμφωνητικό ή μισθωτήριο συμβόλαιο ή υπεύ¬ 
θυνη δήλωση του ιδιοκτήτη του χώρου, από την οποία 
να προκύπτει ότι η μίσθωση ή παραχώρηση του χώ¬ 
ρου γίνεται για ίδρυση εκλογικού κέντρου. Αν ο χώρος 
ανήκει στον ενδιαφερόμενο, αρκεί η υποβολή σχετικής 
υπεύθυνης δήλωσης του ν. 1599/1986. 

β. Βεβαίωση μηχανικού του δημοσίου ή ιδιώτη διπλω¬ 
ματούχου μηχανικού, στην οποία βεβαιώνεται η ασφά¬ 
λεια του χώρου από στατικής απόψεως. 

4. Ο διοικητής του αστυνομικού τμήματος, που δέχεται 
τα δικαιολογητικά, διατάσσει την ενέργεια αυτοψίας του 
χώρου από αξιωματικό, ο οποίος στη σχετική έκθεση 
του διατυπώνει και τις απόψεις του σχετικά με τον 
κίνδυνο διατάραξης της τάξης από τη λειτουργία του 
εκλογικού κέντρου. Προς τούτο μπορεί να ζητεί και τη 
γνώμη της οικείας υπηρεσίας τροχαίας ή της υπηρεσίας 
που εκτελεί τα καθήκοντα τροχαίας. 

5. Υπό τις ανωτέρω προϋποθέσεις, επιτρέπεται η χο¬ 
ρήγηση αδειών ίδρυσης εκλογικών κέντρων του άρθρου 
1 της παρούσας και σε περίπτερα ή παρόμοιας (ρύσε¬ 
ως κατασκευές, ιδίως τροχόσπιτα, κιόσκια και τροχο¬ 
βίλες, που είναι εγκατεστημένες σε παραχωρηθέντες 
από τους οικείους Ο.Τ.Α. κοινόχρηστους χώρους, χωρίς 
δικαίωμα χρήσης μεγαφώνων, καθώς και σε δημόσια 
κέντρα, ιδίως καφενεία και ζαχαροπλαστεία, εφόσον 
διακόπτουν τη λειτουργία τους για το αντίστοιχο χρο¬ 
νικό διάστημα και χρησιμοποιούνται αποκλειστικά ως 
εκλογικά κέντρα ή έχει απαγορευθεί η λειτουργία τους 
ως δημοσίων κέντρων. 

6. Οι άδειες ίδρυσης εκλογικών κέντρων ανακαλούνται 
σύμφωνα με τις σχετικές διατάξεις των άρθρων 134 και 
135 του π.δ. 141/1991, όπως αυτά έχουν τροποποιηθεί με 
τα άρθρα 7 και 8 του π.δ. 38/1994 (Α'30). 

Αρθρο 3 

Σειρά προτεραιότητας για ίδρυση εκλογικών κέντρων 

1. Η σειρά προτεραιότητας των αιτήσεων για ίδρυση 
εκλογικών κέντρων καθορίζεται με βάση το χρόνο κα¬ 
τάθεσης της σχετικής αίτησης. Για το σκοπό αυτό κατά 
την παραλαβή της αίτησης σημειώνεται επί του σώματος 
αυτής ολογράφως και αριθμητικούς η ημερομηνία και η 
ώρα κατάθεσης της, καθώς και τα στοιχεία του ατόμου 
που την προσκόμισε. Η πράξη αυτή υπογράφεται από 
τον διοικητή της υπηρεσίας και τον προσκομίσαντα και 
σφραγίζεται, ταυτόχρονα δε γνωστοποιείται και η σειρά 
προτεραιότητας που λαμβάνει η αίτηση ίδρυσης του 
εκλογικού κέντρου για το συγκεκριμένο χώρο ή οίκημα. 

2. Οι αιτήσεις για ίδρυση εκλογικών κέντρων, λαμ- 
βάνονται υπόψη εφόσον κατατίθενται μετά την 08.00 1 
ώρα της επόμενης ημέρας έναρξης της προεκλογικής 
περιόδου, η οποία αρχίζει με τη δημοσίευση του προε¬ 
δρικού διατάγματος, κατά τα οριζόμενα στην παρ. 3 του 
άρθρου 1 του ν. 1180/1981 (παρ. 1 άρθρου 10 ν. 4239/2014). 

Ειδικά στις περιπτώσεις επαναληπτικής ψηφοφορίας 
για τις περιφερειακές και δημοτικές εκλογές, ως χρόνος 
έναρξης κατάθεσης των αιτήσεων ορίζεται η 08.00 1 ώρα 
της επόμενης ημέρας από τη διενέργεια των εκλογών. 

Η προσέλευση και παραμονή των αιτούντων στο αστυ¬ 
νομικό κατάστημα πριν την 08.00 1 ώρα δεν δημιουργεί 


δικαίωμα σειράς προτεραιότητας και η κατάθεση των αι¬ 
τήσεων θεωρείται ότι γίνεται ταυτόχρονα την Οδ.ΟΟ' ώρα. 

3. Σε περίπτωση ταυτόχρονης υποβολής αιτήσεων, 
που αφορούν την ίδρυση εκλογικών κέντρων από εκπρο¬ 
σώπους συνδυασμών για τις περιφερειακές και δημοτι¬ 
κές εκλογές ή εκπροσώπους κομμάτων ή συνασπισμού 
συνεργαζόμενων κομμάτων για τις ευρωεκλογές στον 
ίδιο χώρο ή οίκημα ή σε εγγύς μεταξύ τους χώρους 
ή οικήματα (αποστάσεις μικρότερες από αυτές που 
αναφέρονται στην περιπτ. β' της παρ. 1 του άρθρου 2 
της παρούσας), η μεταξύ τους σειρά προτεραιότητας 
καθορίζεται ως ακολούθως: 

α. Επί Περιφερειακών εκλογών 

(1) Μεταξύ παλαιών συνδυασμών που εκπροσωπούνταν 
στην περιφέρεια και πρωτοεμφανιζόμενων συνδυασμών, 
προτεραιότητα έχει ο παλαιός. 

(2) Μεταξύ παλαιών συνδυασμών, ανάλογα με τη δύ¬ 
ναμη που είχαν οι συνδυασμοί αυτοί εφόσον εκπροσω¬ 
πούνταν στην περιφέρεια κατά τις τελευταίες περιφε¬ 
ρειακές εκλογές. 

(3) Μεταξύ παλαιών συνδυασμών που δεν εκπρο¬ 
σωπούνταν στην περιφέρεια, μεταξύ των ίδιων αυτών 
συνδυασμών και πρωτοεμφανιζόμενων συνδυασμών 
και μεταξύ πρωτοεμφανιζόμενων συνδυασμών, γίνεται 
κλήρωση. 

β. Επί Δημοτικών εκλογών 

(1) Μεταξύ παλαιών συνδυασμών που εκπροσωπούνταν 
στο δημοτικό συμβούλιο και πρωτοεμφανιζόμενων συν¬ 
δυασμών, προτεραιότητα έχει ο παλαιός. 

(2) Μεταξύ παλαιών συνδυασμών, ανάλογα με τη δύ¬ 
ναμη που είχαν οι συνδυασμοί αυτοί εφόσον εκπροσω¬ 
πούνταν στο δημοτικό συμβούλιο κατά τις τελευταίες 
δημοτικές εκλογές. 

(3) Μεταξύ παλαιών συνδυασμών που δεν εκπροσω¬ 
πούνταν στο δημοτικό συμβούλιο, μεταξύ των ίδιων αυ¬ 
τών συνδυασμών και πρωτοεμφανιζόμενων συνδυασμών 
και μεταξύ πρωτοεμφανιζόμενων συνδυασμών, γίνεται 
κλήρωση. 

γ. Επί Ευρωεκλογών 

(1) Ανάλογα με τη δύναμη που είχαν τα κόμματα στις 
τελευταίες ευρωεκλογές, πριν από την προκήρυξη των 
εκλογών για την ανάδειξη των μελών του Ευρωπαϊκού 
Κοινοβουλίου. 

(2) Μεταξύ κομμάτων ή συνασπισμού συνεργαζόμε- 
νων κομμάτων που εκπροσωπούνταν στο Ευρωπαϊκό 
Κοινοβούλιο πριν από την προκήρυξη των εκλογών και 
αυτών που δεν εκπροσωπούνταν, προτεραιότητα έχει 
το πρώτο. 

(3) Μεταξύ κομμάτων ή συνασπισμού συνεργαζόμενων 
κομμάτων που δεν εκπροσωπούνταν στο Ευρωπαϊκό 
Κοινοβούλιο, πριν από την προκήρυξη των εκλογών, 
γίνεται κλήρωση. 

δ. Μεταξύ κόμματος ή συνασπισμού συνεργαζόμενων 
κομμάτων για τις ευρωεκλογές και υποψηφίου συνδυα¬ 
σμού για τις περιφερειακές ή δημοτικές εκλογές, προτε¬ 
ραιότητα έχει το κόμμα ή ο συνασπισμός συνεργαζόμε- 
νων κομμάτων, ενώ μεταξύ υποψηφίου συνδυασμού για 
τις περιφερειακές και υποψηφίου συνδυασμού για τις 
δημοτικές εκλογές, προτεραιότητα έχει ο υποψήφιος 
συνδυασμός για τις περιφερειακές εκλογές. 

ε. Επί επαναληπτικής ψηφοφορίας (περιφερειακές και 
δημοτικές εκλογές) και ταυτόχρονης κατάθεσης αιτήσε¬ 
ων των συνδυασμών η προτεραιότητα της περίπτωσης 

α' (επί περιφερειακών εκλογών) και της περίπτωσης β' 
(επί δημοτικών εκλογών) της παρούσας παραγράφου 
θα καθορίζεται: 

(1) Ανάλογα με τη δύναμη των αυτοτελών συνδυασμών 
που θα προκύψει από την προηγούμενη ψηφοφορία. 

(2) Μεταξύ ισοδύναμων συνδυασμών γίνεται κλήρωση. 

(3) Κατά τα λοιπά εφαρμόζεται η περίπτωση δ 1 της 
παρούσας παραγράφου. 

4. Η κλήρωση πραγματοποιείται παρουσία όλων των 
ενδιαφερομένων και σε περίπτωση αποχωρήσεως ενός 
ή περισσότερων εξ αυτών, παρουσία των υπολοίπων. Ο 
τρόπος και η διαδικασία κληρώσεως ενεργείται κατά 
την κρίση των ενδιαφερομένων και για το αποτέλε¬ 
σμα αυτής συντάσσεται πράξη από τον διοικητή του 
αστυνομικού τμήματος, η οποία υπογράφεται από τον 
ίδιο και από όσους ενδιαφερομένους παρίστανται. Δεν 
απαιτείται κλήρωση όταν οι ενδιαφερόμενοι συμφωνούν 
μεταξύ τους για τον καθορισμό της σειράς προτεραι¬ 
ότητας. Στην περίπτωση αυτή συντάσσεται σχετική 
πράξη στο σώμα κάθε αίτησης, η οποία υπογράφεται 
από τους ενδιαφερομένους και το διοικητή του αστυ¬ 
νομικού τμήματος. 

Άρθρο 4 

Σειρά προτεραιότητας προεκλογικών ομιλιών 
σε ανοικτό χώρο 

1. Οι προεκλογικές ομιλίες σε ανοικτό χώρο πραγ¬ 
ματοποιούνται, κατόπιν εγκρίσεως της αστυνομικής 
αρχής, ύστερα από αίτηση των ενδιαφερομένων που 
υποβάλλεται στο οικείο αστυνομικό τμήμα, σύμφωνα με 
τα οριζόμενα στην παρ. 2 του άρθρου 2 της παρούσας. 

2. Εφόσον η ομιλία πρόκειται να γίνει από εξώστες 
οικοδομών ή ειδικές εξέδρες ή άλλες κατασκευές ή 
πρόκειται να χρησιμοποιηθούν πρόσθετες ηλεκτρολο- 
γικές εγκαταστάσεις, ο ενδιαφερόμενος συνυποβάλλει 
και υπεύθυνη δήλωση του Ν. 1599/1986 με την οποία 
δηλώνει ότι θα λάβει όλα τα απαραίτητα μέτρα, ώστε 
να εξασφαλίζεται η στατική επάρκεια των κατασκευών 
και η ασφάλεια του χώρου και των εγκαταστάσεων. Η 
αστυνομική αρχή δύναται να ζητεί και την υποβολή, πριν 
από την πραγματοποίηση της ομιλίας, βεβαίωσης του 
αρμόδιου μηχανικού ή ηλεκτρολόγου, ότι ελήφθησαν 
τα προαναφερόμενα μέτρα. 

3. Για τον καθορισμό της σειράς προτεραιότητας των 
αιτήσεων, εφαρμόζονται ανάλογα οι διατάξεις των πα¬ 
ραγράφων 1 και 2 του άρθρου 3 της παρούσας. Σε 
περίπτωση ταυτόχρονης υποβολής αιτήσεως για πραγ¬ 
ματοποίηση προεκλογικής ομιλίας στον ίδιο τόπο και 
χρόνο ή σε εγγύς μεταξύ τους τόπο και χρόνο (απο¬ 
στάσεις μικρότερες από αυτές που αναφέρονται στην 
περίπτ. β' της παρ. 1 του άρθρου 2 της παρούσας), η 
μεταξύ τους σειρά προτεραιότητας καθορίζεται σύμ¬ 


φωνα με τα οριζόμενα στις παραγράφους 3 και 4 του 
προηγούμενου άρθρου. 

4. Η αστυνομική αρχή εγκρίνει την πραγματοποίηση 
της προεκλογικής ομιλίας, εφόσον συντρέχουν οι προ- 
αναφερόμενες προϋποθέσεις. 

5. Η πράξη εγκρίσεως συντάσσεται επί του σώματος 
της αίτησης, αντίγραφο της οποίας επιδίδεται στον 
ενδιαφερόμενο. 

Άρθρο 5 

Απαγορεύσεις - Προσφυγές 

1. Δεν επιτρέπεται η πραγματοποίηση προεκλογικών 
συγκεντρώσεων και ομιλιών την προηγούμενη και κατά 
την ημέρα των εκλογών. 

2. Κατά των αποφάσεων των αστυνομικών αρχών που 
αφορούν τη χορήγηση αδειών ιδρύσεως εκλογικών κέ¬ 
ντρων και την έγκριση πραγματοποίησης προεκλογικών 
ομιλιών, καθώς και τα λοιπά θέματα που ανακύπτουν 
κατά τη διαδικασία χορήγησης των ανωτέρω αδειών 
και εγκρίσεων, ο ενδιαφερόμενος δικαιούται να ασκή¬ 
σει ενδικοφανή προσφυγή, ενώπιον του οικείου Γενι¬ 
κού Γραμματέα της Αποκεντρωμένης Διοίκησης, εντός 
ανατρεπτικής προθεσμίας πέντε (5) ημερών από την 
κοινοποίηση της απόφασης ή την αμφισβήτηση της 
ενέργειας της αρχής. 

Άρθρο 6 

Κυρώσεις 

Οι παραβάτες των διατάξεων της παρούσας απόφα¬ 
σης διώκονται και τιμωρούνται σύμφωνα με τις διατά¬ 
ξεις της παραγράφου 3 του άρθρου 119 του π.δ. 26/2012 
(Α' 57). 

Άρθρο 7 

Καταργούμενες διατάξεις 

Από την έναρξη ισχύος της παρούσας καταργείται το 
άρθρο 6 της υπ’ αριθ. 1025/14/58-ζ από 18-08-2007 (Β' 
1648) κοινής υπουργικής απόφασης και η 1025/15/62-ζ 
από 06-09-2010 (Β' 1511) όμοια. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2014 

